નવસર્જન યાત્રાના ત્રીજા દિવસે કોંગ્રેસ ઉપાધ્યક્ષ રાહુલ ગાંધીએ છોટા ઉદેપુરથી પોતાની યાત્રા શરૂ કરી હતી. જે પહેલા તેમણે આદીવાસી વિદ્યાર્થીઓ સાથે સંવાદ કર્યો હતો. આ પ્રસંગે તેમણે કહ્યું કે રોજગાર હાલ એક મોટી સમસ્યા છે. અમારી સરકાર તમને ખાલી ડિગ્રી નહીં પણ નોકરી આપવા માંગે છે. રોજની 30,000 રોજગારીની જરૂરિયાત સામે હાલની મોદી સરકાર ખાલી 450 લોકોને જ રોજગારીની તક પૂરી પાડે છે. વધુમાં રાહુલ ગાંધીએ વિદ્યાર્થીઓને કહ્યું કે શિક્ષણને ભાજપ સરકારે વેપાર બનાવી દીધો છે. મળતિયાઓની કોલેજ બનાવી સરકાર ખાલી તમને ડિગ્રી આપે છે નોકરી નહીં.